ming030890/wiki-yue-high-quality huggingface dataset:
茂蘿街

茂蘿街（英文：Mallory Street）係香港灣仔一條馬路，由灣仔道開始，去到莊士敦道。出名建築有茂蘿街7號（舊名「綠屋」）。
維基同享有多媒體嘅嘢：Mallory Street
英煒

英煒，香港親中派政治人，合怡發展有限公司董事，喺哈爾濱有唔少投資同業務。

事件
喺2015年5月，佢曾經因為酒後駕駛，之後喺漆咸道北炒車，之後被捕。

政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》。
英王查理斯三世加冕典禮

英王查理斯三世加冕典禮（英文：Coronation of Charles III）喺2023年5月6號喺英國倫敦西敏寺舉行，為英國國王查理斯三世加冕。對比起上一次英女王伊利沙伯二世加冕典禮，儀式比較簡短。查理斯三世喺2022年9月8號已經繼位，今次加冕只係儀式。
英發

英發（粵拼：jing1 faat3；英文：YINGFA）係中國廣東東莞嘅服裝生產企業兼私營企業，1989年由陳錦輝一手創辦，總部喺東城區桑園果園路嘅第一工業區入面。間廠主要整同賣泳裝、游水帽、游水氼鏡嘅系列產品為主。佢係中國大陸嘅其一名牌游水廠商。
家陣英發系列產品喺中國大陸嘅游水專賣舖都可以搵到，亦試過贊助到部份嘅游水比賽入面。佢重喺澳洲新南威爾士州悉尼搞過分廠。
英王佐治站

英王佐治站（英文：King George Station）係加拿大溫哥華架空列車博覽線嘅東端終點站，位於素里嘅英王佐治大道。

歷史
英王佐治站係博覽線最近一次延伸嘅產物。1994年投入服務之後，英王佐治站取代徂史葛路站，成為博覽線嘅東端終點站。此外，運輸聯線之前有過將博覽線沿著菲莎高速公路進一步向東延伸到蘭里市嘅計劃，不過爾項計劃已經為其他計劃讓徂路。

C
通道
售票機、閘門、公交站臺
註：列車到站落客之後，會通過車站東邊嘅一條導軌切換到另一邊月臺上客。
英王欽定本

英王欽定本（英文：King James Version，簡寫 KJV），簡稱欽定本（Authorized Version，簡寫 AV），書面語又譯英王詹姆斯譯本或者英王詹姆斯欽定譯本，係基督教聖經嘅一個早期新教英文譯本；1604年由英王占士一世欽定翻譯，1611年出版，之後出過幾次修訂版，直到1769年為止；到咗2010年代都仲係最多人用嘅英文譯本之一。
因為17世紀嘅英文同21世紀嘅英文其實相差好遠下，而今用嘅英王欽定本其實並唔係1611年原版，而係1769年版，佢同原版最明顯嘅分別係啲字唔同串法，但係用字同文法其實亦都有改過。
除咗令平民可以用自己嘅語言睇聖經之外，佢亦視為係文學鉅著；喺19世紀，雨果就曾經評佢係當時對英國文學最有影響力嘅兩樣嘢之一。
佢最初係由47個學者分6組翻譯，譯完再交畀其他翻譯校對，咁做被認為係同儕互評嘅雛型。
喺2015年，全世界估計大約仲有 200 本17世紀印嘅1611年原版聖經。
英瑪褒曼

英瑪褒曼（瑞典文：Ernst Ingmar Bergman，1918年7月14號—2007年7月30號）係瑞典電影、劇場同歌劇導演，佢響瑞典一個路德會傳敎士家庭出世，最出名作品包括《第七封印》（Det sjunde inseglet，1957年拍）同《野草莓》（Smultronstället，1957年拍）。除咗導演之外，褒曼亦幫佢自己大部份電影作品寫劇本。

生平
英瑪褒曼 (1957)
佢喺一個宗教家庭出世，爸爸係一個牧師。褒曼早年受戲劇訓練，又撰寫電影劇本，成為電影導演後，仍然經常排演話劇。佢喺電影風格上創意大膽奔放，喻意無窮，直追超現實畫派嘅畫風。佢早期嘅電影不乏詩情畫意，令佢出名嘅係喜劇《夏夜的微笑》（1955），但真正樹立個人風格嘅作品，卻係存在主義式命題：當人失去上帝嘅照顧，精神失去依靠，存在變成一個難題。
佢認為藝術同信仰割離就失去咗創作嘅基本動力。但當存在主義流行歐陸之際，佢又反過來成為電影界嘅存在主義代言人，質疑上帝嘅存在，揭穿人生假面，刻劃內心沉默，畀人睇到無止境嘅哭泣與呢喃，樹立獨特嘅個人風格。

劇團團體
柏格曼同演員英格麗·圖林喺1963年拍攝《寂靜》嘅時候
柏格曼發展咗一個專屬嘅「repertory company」，由一班瑞典演員組成，佢經常喺自己嘅電影中重複起用呢啲演員，包括麥斯·馮·西多、畢比·安德森、海麗·安德森、艾蘭·約瑟夫森、英格麗·圖林、岡妮爾·林布洛姆同根納·比永斯特蘭德，佢哋每個人都至少出現過五部柏格曼嘅電影。挪威籍女演員莉芙·烏曼喺九部柏格曼嘅電影同一部電視電影（《莎拉邦德》）中出現過，係最後一個加入呢個團體嘅（喺電影《假面》中），最終成為同柏格曼喺藝術同私人層面上最有聯繫嘅人。佢哋一齊生咗個女，林恩·烏曼（1966年出世）。
喺柏格曼同佢最知名嘅攝影師斯溫·尼克維斯特嘅合作安排中，兩個人培養咗充分嘅默契，令到柏格曼唔使擔心鏡頭嘅構圖，直到拍攝前一日先諗。喺拍攝嗰朝，佢會同尼克維斯特簡單講下佢希望達到嘅氣氛同構圖，然後就畀尼克維斯特自己去做，除咗討論第二日嘅工作之外，唔會打擾或者評論。

融資
柏格曼大量嘅室內場景都係喺斯德哥爾摩北面嘅《電影城》影棚拍攝嘅。
根據柏格曼自己講，佢從來冇融資嘅問題。佢提到兩個原因：第一，佢唔住喺美國，佢認為美國太過執著於票房收入；第二，佢嘅電影通常都係低成本製作。（例如，《吶喊與細語》嘅製作費用大約係450,000美元，而《婚姻場景》，一部六集嘅電視劇，只係用咗200,000美元。）

技巧
柏格曼通常會自己寫電影劇本，喺開始真正寫作過程之前會思考幾個月甚至幾年，佢認為呢個過程有啲乏味。佢早期嘅電影構造細緻，要麼係根據佢嘅舞台劇改編，要麼係同其他作者合作寫成。柏格曼表示，喺佢後期嘅作品中，如果演員想做啲同佢原本意圖唔同嘅嘢，佢會畀佢哋做，但佢指出唔咁做嘅結果通常係「災難性」嘅。隨住事業嘅發展，柏格曼越嚟越畀演員即興發揮對白。喺佢後期嘅電影中，佢只係寫低場景嘅創意，然後畀演員自己決定具體對白。喺睇每日rushes嘅時候，柏格曼強調要批評但唔好帶感情，佢話自己唔會問呢個作品係好定係差，而係問夠唔夠，定係要重拍。

主題
柏格曼嘅電影通常都係講存在主義嘅問題，例如死亡、孤獨同宗教信仰。除咗呢啲理性嘅話題之外，性慾喺佢大部分電影嘅前景都好突出，無論係中世紀瘟疫（《第七封印》），二十世紀初烏普薩拉嘅上流家庭活動（《芬妮與亞歷山大》），定係當代嘅疏離感（《寂靜》）。佢筆下嘅女性角色通常比男性更了解自己嘅性慾，而且唔怕公開宣揚，有時甚至會令人驚訝嘅直白（例如喺《吶喊與細語》中）。正如柏格曼喺1960年《時代雜誌》封面故事中自稱嘅「魔術師」咁。 喺1964年同《花花公子》嘅訪問中，佢話：「性嘅表現好重要，特別係對我嚟講，因為我最唔想做嘅就係單純嘅知識分子電影。我想觀眾能夠感受到、感應到我嘅電影。對我嚟講，呢一點比佢哋理解電影重要得多。」柏格曼話，電影係佢嘅demanding mistress。 雖然佢成年之後係個社會民主主義者，但柏格曼表示「作為一個藝術家，我唔參與政治……我唔會為任何一種態度或另一種態度做宣傳。」

柏格曼對自己事業嘅睇法
喺之後被稱為「英格瑪·柏格曼 - 3部關於電影、戲劇、法羅島同生活嘅紀錄片」嘅一系列訪談中，呢個訪談係由瑪麗·尼勒德為瑞典電視台進行，喺2004年發布。柏格曼話佢嘅作品中，佢最欣賞《冬之光》、《假面》同《吶喊與細語》。 佢仲話佢喺《假面》同《吶喊與細語》呢兩部電影中將電影製作推到咗極限。柏格曼多次表示（例如喺訪談書《柏格曼談柏格曼》中），《寂靜》標誌住佢嘅電影以宗教問題為主要關注嘅時代嘅結束。柏格曼話佢自己嘅電影會令佢感到抑鬱：「緊張同想喊……同好慘。」 喺同一個訪談中，佢仲話：「如果有一樣我好掛住嘅關於電影製作嘅嘢，就係同斯溫（尼克維斯特）一齊工作」，尼克維斯特係佢合作過嘅第三位攝影師。

舞台工作
内文：英格瑪·柏格曼執導嘅舞台製作列表
雖然柏格曼以佢喺電影界嘅貢獻而聞名於世，但佢喺一生中都一直係一個活躍同多產嘅舞台導演。喺佢讀斯德哥爾摩大學嘅時候，佢就開始喺學生劇場活躍，好快就出咗名。畢業之後佢第一份工作就係喺斯德哥爾摩一間劇院做實習導演。佢26歲嗰陣成為歐洲最年輕嘅劇院經理，喺赫爾辛堡市立劇院工作。佢喺赫爾辛堡做咗三年，之後喺1946年到1949年成為哥德堡市立劇院嘅導演。
1953年，佢成為馬爾默市立劇院嘅導演，喺度做咗七年。好多佢嘅明星演員都係佢喺舞台上開始合作嘅人。1960年到1966年，佢係皇家戲劇院喺斯德哥爾摩嘅導演，1963年到1966年係經理，喺呢度佢開始同編舞家多尼亞·費爾長期合作。
柏格曼因為逃稅事件離開瑞典之後，佢成為西德慕尼黑王宮劇院嘅導演（1977-1984）。喺90年代，佢仲一直活躍喺劇場界，佢最後一次舞台製作係2003年喺布魯克林音樂學院演出嘅亨利克·易卜生嘅《群鬼》。
蕭寶卷

蕭寶卷（483年—501年），本名蕭明賢，係南齊第六位皇帝，498年到501年在位，史稱齊後廢帝、東昏煬侯，係中國史上其中一位昏庸荒淫嘅皇帝。
蕭巋

蕭巋（542年—585年），係西梁第二位皇帝，562年到585年在位，跟諡號叫梁明帝。
蕭子顯

蕭子顯（489年—537年），字景陽，係南梁嘅史學家同文學家，係廿四史入面《南齊書》嘅作者。佢本身係南齊高帝蕭道成個孫。
蕭寶融

蕭寶融（488年—502年），係南齊第七位皇帝，亦係南齊最後一個皇帝，501年到502年在位，跟諡號叫齊和帝。
蕭山區

蕭山區係中國浙江杭州一個市轄區，總面積1163平方公里，人口123萬。
蕭徽勇

蕭徽勇（英文：Gordon Siu Fai Yung，1978年2月10號—）係香港男藝人，2001年讀第17期無綫電視藝員訓練班入行，初頭做電視劇演員同細路電視節目主持人，2008年開始做埋配音員，2020年11月份離開無綫電視，離開配音組前最後一套參與嘅作品係《錦繡南歌》。2021年1月份回巢，2024年1月份約滿離巢，轉行揸的士。

演出
呢個表唔完整，歡迎加料。
蕭峰

喬峰係金庸小說《天龍八部》其中一位主角，佢同蕭遠山、慕容博、鳩摩智並稱天龍四絕。喬峰本身係契丹人，由於被漢人養大而改名，而佢嘅真名係蕭峰。喬峰為人正派，義薄雲天，智勇雙全，豪氣萬丈，至情至性，有情有義，幾乎集金庸小說所有男主角嘅優點於一身，係一位近乎完美嘅英雄。普遍人認為喬峰係對應天龍八部嘅天眾（帝釋天）。

生平
蕭峰係契丹人，佢一個月大嗰時父母為咗帶佢去探佢阿婆已經過雁門關俾中原武林圍攻，後來佢阿爸為咗殉情而將佢掟畀汪劍通，後來汪劍通同智光大師再將佢托畀喬三槐夫婦，並將佢改名喬峰。喬峰先後拜玄苦同汪劍通為師，但汪劍通一直唔放心喬峰，所以要喬峰破三大難題立七大功勞先肯讓丐幫幫主之位畀佢。後來喬峰達到佢嘅要求先成功就任丐幫幫主。由於喬峰武功高強同仁義兼備，所以江湖盛傳「北喬峰南慕容」。
後來由於伏牛派柯百歲同少林玄悲懷疑係俾慕容復殺死所要喬峰打算親自去江南去搵個水落石出以還慕容復清白。途中佢喺無錫松鶴樓認識段譽並同佢結拜做兄弟，之後佢喺杏子林同丐幫幫眾解釋兇案嘅元兇唔係慕容復。後來丐幫四長老叛變，喬峰自插四刀為長老贖罪。後來馬夫人叫徐長老請來單正、譚公、譚婆、趙錢孫同智光大師揭穿喬峰生世甚至想踢佢出幫，但喬峰唔相信並打算查個水落石出，喺佢走嗰時佢發誓一世唔會殺漢人。喺佢搵佢養父養母同師傅問佢生世時，佢哋先後俾人殺死，少林寺啲人都認為佢係殺人兇手所以打算圍攻佢，佢逃走嗰時無意間連累咗阿朱。為咗醫好阿朱，喬峰主動去聚賢莊赴約，並同昔日好友用斷義酒劃清界線，並求白世鏡代佢求薛神醫醫阿朱，之後喺聚賢莊大開殺戒，後尾佢俾黑衣人救走。佢好返嗰時打算去雁門關查探自己身世，並同阿朱喺雁門關重逢，甚至確認自己真係契丹人。由於佢俾阿朱嘅真誠打動，所以同阿朱立下塞外約。
為咗搵邊個係「帶頭大哥」，一直牽連咗十幾條人命，而佢懷疑嗰班人都係俾「大惡人」殺死。後來佢從智光大師口中得知佢身世，並用返佢真名蕭峰。後來佢喺馬夫人口中得知帶頭大哥係段正淳，並遠赴小鏡湖搵段正淳報殺父之仇，佢本身以為打死咗段正淳，點知原來嗰個段正淳係阿朱扮嘅，因為段正淳係阿朱個阿爸。喺阿朱死前，喬峰應承阿朱會代佢照顧阿紫。後來由於佢誤傷阿紫，所以佢帶阿紫去長白山搵人參，途中同完顏阿骨打同耶律洪基結為兄弟，原來佢位阿哥就係大遼皇上。後來由於佢為耶律洪基平定皇太叔之亂所以被封為南院大王。
後來蕭峰為咗救阿紫而率領燕雲十八騎上少林寺，俾莊聚賢、丁春秋同慕容復圍毆。之後再同虛竹段譽極為三兄弟大戰莊聚賢、丁春秋同慕容復三人。後來蕭峰喺少林寺同蕭遠山相認，原來佢一直所搵嘅「大惡人」就係佢阿爸蕭遠山，後來仲知道原來「帶頭大哥」係玄慈，之於三十年前雁門關之前嘅幕後主腦係慕容博。之後蕭遠山父子搵慕容博報仇，並俾掃地僧阻止，掃地僧甚至化解咗佢哋兩家嘅恩怨，最後蕭遠山慕容博出家為僧。
後來蕭峰答應佢阿爸阻止遼帝侵宋，之後佢同虛竹段譽去西夏競選駙馬。當西夏選完駙馬時，耶律洪基逼蕭峰攻宋，後來蕭峰打算跟阿紫逃出南京，點知中咗酒毒並困喺鐵籠。後來蕭峰被中原武林人士所救，並喺完顏阿骨打幫助下逃出雁門關。後來佢聯合虛竹段譽挾持耶律洪基，並以死相逼耶律洪基喺大遼三軍前拆箭立誓世唔可以率兵踏入大宋半步。後來蕭峰因為挾持皇上並認為自己愧對大遼，最終用兩枝斷箭插胸自殺。
蕭崗花園路

條馬路喺白雲新城開發之前屬條比較窄嘅泥路，早期時冇名。2004年因舊白雲機場搬走兼白雲新城搞開發，條路亦重新鋪成水泥路兼改名做花園路。2017年，廣州市地名辦考慮到廣州地區太多同名嘅馬路關係而將呢條路改名做蕭崗花園路。
莫氏擬鮟鱇

莫氏擬鮟鱇（學名：Lophiodes monodi）係鮟鱇科擬鮟鱇屬嘅其中一個種。
莫沙河

莫沙河係俄羅斯一條河，奧卡河嘅支流，河道全長656公里，流域面積51,000平方公里，從發源地奔薩州向西轉北流，最後注入奧卡河，河流喺11月至4月結冰。
莫氏欖仁

莫氏欖仁（粵拼：mok6 si6 laam5*2 jan4；學名：Terminalia muelleri）；第個名係中葉欖仁（zung1 jip6 laam5*2 jan4）或澳洲欖仁（ngou3/ou3 zau1 laam2 jan4）；佢係使君子科訶子屬嘅落葉喬木，原產地喺廣州。

形態
成樖嘢有14公呎高，樹幹又圓又直，枝椏係自然分生出嚟。
莫氏軟魚

莫氏軟魚（學名：Malakichthys mochizuki）係發光鯛科軟魚屬嘅其中一個種。
莫毅明

莫毅明，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
莫比烏斯帶

莫比烏斯帶（Möbius strip）係個拓撲學結構，特點係得一個面同一條邊線，由德國數學家莫比烏斯首先發現。
莫氏

莫係唐人姓氏，喺《百家姓》裏頭排第168位。
莫沙文

莫沙文（мокшень кяль），係俄羅斯莫爾多瓦嘅語文，大約39萬人用緊。
藍天

藍天係天上邊，大氣層或太空入面可以俾天體表面嘅觀測者睇到嘅部分。重可以係：
藍天 (香港)：香港演員。
藍天 (江西)：江西演員。
藍天 (上海)：上海戲劇演員。
藍天 (浙江)：中國圍棋選手，浙江麗水人。
1998年由臺灣歌星張惠妹唱嘅單曲。
2000年由香港歌星黃子華唱嘅單曲（電視劇《男親女愛》主題曲）。

機構
廣州市藍天中學：廣東廣州嘅中學，喺海珠區。
余干縣藍天中學：江西上饒嘅中學，喺余干縣。
藍天街道：海南海口美蘭區嘅街道。
藍天航空：荷蘭嘅航空公司
藍天小學：多處。
藍天白雲

《藍天白雲》（英文：Somewhere Beyond The Mist）係2018年上畫嘅港產片，由鄧麗欣、梁雍婷、顧定軒、陳哲民、李任燊、寶珮如、黃樹棠、嚴乙恩、鄺芷凡主演，張經緯執導。呢套戲係獲首部劇情電影計劃資助製作。
藍妹啤酒

藍妹啤酒（英文：Blue Girl Beer）係由香港捷成洋行出品嘅啤酒。家陣嘅藍妹喺南韓造。

史
藍妹啤酒源自19世紀嘅德國不萊梅，早喺1896年已經用「火炬女」做啤酒商標，並出口到中國青島。
1906年，捷成洋行向當時藍妹啤酒香港代理元興洋行（Lauts, Wegener & Co.）收購商標同代理權。去到1930年代，捷成洋行見到香港市面普遍用「藍妹」稱呼呢款啤酒，決定用「藍妹啤酒」做官方名，喺香港嘅百貨公司，例如先施同永安百貨度賣。
1988年，捷成洋行考慮到運輸成本上升，決定生產線由德國搬到韓國，交畀東洋麥酒株式會社（韓文：OB 맥주）沿用原有德國配方釀造。
2018年12月，捷成飲料同百威亞太宣佈成立合資公司，喺中國大陸賣藍妹啤酒。跟住2019年5月，百威亞太收購咗捷成飲料（中國）65% 嘅股份，正式營運藍妹啤酒喺中國大陸業務。

商標
藍妹啤酒商標（德文：Schutz-Marke）啟發自希臘神話，掌管卓越嘅女神 — 阿睿提（中文：阿睿提）（Arete）。標誌代表藍妹啤酒追求完美品質之餘，亦象徵住精益求精嘅精神。

電視廣告
1970年代，藍妹啤酒推出一系列電視宣傳廣告。以德國靚女同飲家享用藍妹啤酒，參與體育賽事同派對做主題。
1990年代初，藍妹啤酒電視廣告以「睇得通，睇得透」為口號，宣傳佢用緊嘅透明玻璃樽。90年代中首次以英美搖滾組合Foreigner（英文：Foreigner_(band)）的歌曲《Waiting for a Girl Like You（英文：Waiting for a Girl Like You）》作為宣傳手法，呈現飲家同藍妹啤酒嘅情感連繫。2001年更請歐美演員，喺天池拍攝新一輯電視廣告。

活動贊助
1999年起，藍妹啤酒成為長洲太平清醮贊助商。當中佢嘅商標會黐喺飄色巡遊嘅色櫃上作宣傳。

售
香港、台灣同中國大陸有得買。

料
由麥芽、啤酒花、水、依士同粟米釀成。
藍塘道

藍塘道（Blue Pool Road）係香港島跑馬地嘅一條行車上山馬路，嚮跑馬地市中心區嘅東北邊。由於唔係平原路，沿途居民都係豪宅搭車出入多。
藍塘道嘅北端嚮黃泥涌道近跑馬地隧巴117線巴士總站，南端至半山上嘅大坑道近香港日本人學校同香港法國國際學校。
藍奕邦

藍奕邦（英文：Pong Nan，1978年5月15號—）係香港男歌手、詞曲作者同舞台劇演員。
藍孔雀

藍孔雀（學名：Pavo cristatus）係雉科孔雀屬嘅雀，主要分佈喺印度半島。
藍士麥當勞

藍士麥當勞（英文：James Ramsay MacDonald，1866年10月12號—1937年11月9號），係英國工黨嘅政治人，第一位工黨首相。佢喺1924年1月首次執政，同年11月內閣劈炮。之後領導工黨擊敗咗保守黨，喺1929年6月第二次做首相。
藍天虹

藍天虹，電影製片人。佢喺1972年創立泰吉影業，太太係藍凱莎玲。
豬大腸

豬大腸係豬身上嘅腸臟，雖然個名叫「大腸」，但實際用嘅係小腸，世界唔同地方都會當佢係嘢食，可以炸熟，又可以放湯。
豬屬

豬屬（學名：Sus）係豬科嘅一種屬，包括咗家豬、野豬噉嘅動物。
豬嘴

豬嘴，正式名叫防毒面罩或者防毒面具，係防止吸入有毒氣體嘅保護裝置，笠住成塊面，主要由過濾器同呼吸器兩部份組成。皆因戴咗佢之後睇落成個豬頭噉，所以就叫豬嘴。
豬口有佳

豬口有佳 ，係日本嘅一個女藝人同埋配音員。
豬奶

豬奶係豬乸生產嘅奶，成份同牛奶有啲似，但脂肪同水分含量比較高。人基本上唔會飲豬奶，多數都係餵豬仔。
豬八戒

豬八戒，又名豬剛鬣、豬悟能同天蓬元帥，係中國古典小說《西遊記》入面唐僧嘅三個徒弟之一，排行第二，法號「悟能」，豬臉人身，九齒釘耙係佢嘅武器。齊天大聖孫悟空成日叫佢做「獃子」。

故仔
豬八戒原本係天庭入面統領十萬天河水兵嘅天蓬元帥，由於喺蟠桃會上飲醉酒後調戲月宮仙女嫦娥，打咗兩千錘後被人打落凡間，又投錯胎變成個豬樣，喺高老莊搶佔民女。後經觀音菩薩指點，拜唐僧為師父，一齊去西天取經。取回真經後，豬八戒由於「又有頑心，色情未泯」被封為淨壇使者。喺小說當中，由於佢大隻、貪食又好色，成日令唐僧師徒陷入困境。

原型
魯迅認為豬八戒嘅形象係從中國古代神話傳說中發展演變嘅來，比如講干寶《搜神記》「豬臂金鈴」故事，曠源《閒話豬八戒》一文補充咗魯迅嘅論點，佢認為《搜神記》「安陽亭書生」裏面母豬精重接近豬八戒。龔維英喺《豬八戒藝術形象的淵源》裏面認定豬八戒嘅最原始依據係河伯馮夷。吳自牧《夢梁錄》曾經提到「天蓬」本來係道教仙官門。
陳寅恪《西遊記玄奘弟子故事之演變》一文推考豬八戒係從唐義淨譯《根本說一切有部毗奈耶雜事》卷三《佛制苾芻發不應長因緣》裏面中變大豬救沙門之大神衍化成嘅。陳寅恪又話：「豬八戒高家莊招親故事，必非全出中國人臆撰，而印度又無豬豕招親之事……此故事復經後來之講說，閃毗國之，以音相同之故，變為高家莊之高。驚犯宮女，以事相類似之故，變為招親」。
豬哥亮

豬哥亮（1946年12月5號—2017年5月15號），原名謝新達，2009年改名謝友偵，係臺灣電視節目主持人，主要主持臺語節目，同時拍過唔少電影。佢二女謝金燕同三女謝金晶都係歌手。
除左臺灣，豬哥亮響中國大陸同埋東南亞嘅閩南人社區都有幾大嘅知名度.
參考資料： https://豬哥亮zh.wikipedia.com
豬天梯

豬天梯係豬上顎嘅軟骨，因為外形似梯而得名。爾部份嘅軟骨冇脂肪同肉質，一隻豬身上得一細嚿，所以比較珍貴。
豬天梯可以用唻打甂爐、燒烤、爆炒等多種料理，口感脆嫩爽口。
蘑菇科

蘑菇科（Agaricaceae），又叫傘菌科，係蘑菇目一科，有85個屬大約1,300個品種。
蘚綱

蘚綱（粵拼：sin2 gong1；學名：Bryopsida）喺生物分類學嚟講，係苔蘚植物門下面一綱，亦係苔蘚植物門入面最大嘅綱。
佢入面有95%物種係呢個綱，屬下有15,000種植物。
蘭僕林站

蘭僕林站（英文：Ladbroke Grove tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦肯辛頓-車路士區。
蘑菇綱

蘑菇綱（Agaricomycetes），又叫傘菌綱，係真菌界擔子菌門一綱，有17個目大約2.1萬個品種。
蘑菇蟲

蘑菇蟲係日本電視遊戲寵物小精靈系列入面嘅其中一隻小精靈，編號046。身體顏色主要係橙色。
蘑菇雲

蘑菇雲（mushroom cloud）係喺地面有極大熱能出現嗰陣產生（由煙同碎片組成）嘅雲，蘑菇噉形，常見原因有核彈爆炸同火山爆發。
蘭加士打

蘭加士打（英文：Lancaster）係英國英倫蘭開夏郡一座城，人口5萬。
質數定理

質數定理描述質數嘅大致分佈情況。
質數嘅出現規律一直困惑住數學家。一個個咁睇，質數喺正整數之中嘅出現冇咩規律。但係從總體嚟睇，質數嘅數量竟然有規可循。對正實數x，定義π(x)為唔大過x嘅質數數量。數學家揾到咗一啲函數嚟估計π(x)嘅增長。以下係第一個咁樣嘅估計。
其中ln x係x嘅自然對數。上式嘅意思係當x趨近∞，π(x)同x/ln x嘅比值趨近1。但係咁樣唔表示佢哋嘅數值隨住x增大而接近。

π(x)、x/ln x、li(x)嘅值
對數積分
下面係對π(x)更好嘅估計：
，當x 趨近∞。
其中（對數積分），而關係式右邊第二項係誤差估計，睇大O符號。
下面呢個表比較咗π(x)，x/ln x同Li(x)嘅大細：
質數定理可以畀出第n個質數p（n）嘅漸近估計：
佢亦都畀出咗從整數中抽到質數嘅概率。從不大於n嘅自然數入面隨機揀一個，佢係質數嘅概率大約係1/ln n。
呢個定理嘅式子喺1798年由法國數學家勒讓德提出。1896年法國數學家雅克·阿達馬同比利時數學家Charles Jean de la Vallée-Poussin先後獨立畀出證明。證明用到咗複分析，尤其係黎曼ζ函數。
因為黎曼ζ函數同π(x)關係密切，所以關於黎曼ζ函數嘅黎曼猜想對數論好重要。一旦猜想獲證，就可以大大咁改進素數定理誤差嘅估計。1901年瑞典數學家Helge von Koch證明出，假設黎曼猜想成立，以上關係式誤差項嘅估計可以改進為
至於大O項嘅常數就重未揾到。

初等證明
質數定理有啲初等證明只需用數論嘅方法。第一個初等證明喺1949年由匈牙利數學家保羅·愛多士同挪威數學家阿特利·西爾伯格合作得出。
呢個證明發表之前，有啲數學家唔相信可以揾出唔需要借助艱深數學嘅初等證明。譬如英國數學家哈代就話過：質數定理必須用複分析嚟證明，顯出定理結果嘅「深度」。佢認為淨用實數唔足以解決某啲問題，必須引入複數嚟解決。呢句話係憑感覺講出嚟嘅，覺得有啲方法比起第啲更加高等、犀利，而質數定理嘅初等證明動搖咗呢種論調。Selberg－艾狄胥嘅證明啱好表示，睇似初等嘅組合數學，威力都可以好大。
但係，雖然呢個初等證明淨用到初等嘅辦法，但係佢嘅難度甚至大過用到複分析嘅證明好多。
質理想

喺環論入面，質理想係一種理想，推廣咗質數嘅概念，並且保留咗好多質數有嘅性質。
質能等價

質能等價，又叫質能守恆、質能轉換公式、質能方程，公式係，其中係能量，係質量，係光速常數。
質數分解域定理

質數分解域定理指嘅係「所有單點環倍數域（PID）都係質數分解域（UFD）」（Every PID is UFD.）。呢個定理需要用到兩樣嘢，一樣係「增長單點環倍數限制」（Ascending Chain Condition of Pricipal Ideal，ACCPI）；同埋「質數不可分解數」（PrimeIrreducible）。

增長單點環倍數限制
假設係一個單點環倍域（Principal Ideal），如果係一條增長連鎖，咁就會有一個自然數，使到符合。換句話講，。
呢個性質就係增長單點環倍數限制（Ascending Chain Condition of Pricipal Ideal, ACCPI）。
證明：
首先，得知都係嘅一個環倍數。（係增長連鎖。）
因為係單點環倍域，所以對應一啲，，同時，對應一啲。
而家對應，

存在質數分解
設。證明有一個不可分解數符合。
如果係不可分解數，搞掂。
如果唔係，咁就有符合，如果都係不可分數，搞掂。
如果都唔係，，。
將以上嘅概念放去，因為唔係不可分解數。
咁，，如果或者都係不可分解數，搞掂。
繼續呢個步驟，就會有係一個不可分解數，或者一條增長連鎖。
因為ACCPI，所以後者係無可能出現。
由上面呢段嘢，可以總結出任何唔係不可分解數，就都可以有一個不可分解數符合。
（即係對應一啲，）
如果係不可分解數，搞掂。
如果唔係，同時ACCPI會令到呢個連續嘅行為停止。
總結得知一定有咁多嘅不可分解數，令到成立。
而呢個就係嘅質數分解。

質數分解獨有性
如果都係嘅質數分解。
約到最簡，可以假設。
因為不可分解數質數，，
將佢排返好，可以叫，；但係係不可分解數，所以對應一啲，
所以，
。
重覆以上步驟，將處理，
。
因為每一個都係不可分解數，加上佢哋唔係單元（Unit），所以。
質詢

質詢係議會向政府嘅提問，要求政府對施政相關嘅問題畀答覆，用嚟監督政府施政嘅成效。
質量守恆定律

質量守恆定律（英文：law of conservation of mass）係物理學同化學上嘅一條重要定律，指「喺一個封閉系統入面，質量唔會無端端冇咗或者多咗」。
質譜學

質譜學（英文：mass spectrometry）係分析化學上嘅一種技術，用嚟量度離子嘅質量對電荷比例，會得出一幅質量譜，可以用嚟得知一件樣本當中有啲乜嘢離子喺度同埋每隻離子嘅豐度。
西九文化區

西九文化區（英文：West Kowloon Cultural District，縮寫：WKCD）前身係西九龍文娛藝術區，位於香港西九龍填海區臨海地段（西九龍最南端，由填海形成嘅大概40公頃土地，面向維多利亞港，由廣東道伸延至西區海底隧道入口一帶，北至柯士甸道），將會係集結一系列世界級文化、藝術、潮流、消費同大眾娛樂為一體嘅綜合文化主要場地，核心設施包括劇院、博物館、演藝場館、劇場同廣場等，共17座，旨意提高香港文化嘅水平同世界地位。此外，西九文化區包含長兩公里嘅海濱長廊，並且將會設有佔地23公頃嘅西九公園。

願景
坐落維多利亞港海旁嘅西九文化區，係全球規模最大嘅文化項目之一，集藝術、教育同公共空間於一身。西九文化區嘅願景，係為香港創造一個多姿多彩嘅文化地帶，促進香港藝術界互動、合作同發展。區內將有佔地二十三公頃嘅公共空間，同埋長達兩公里、充滿活力嘅海濱長廊，並設有各種文化藝術設施，上演世界級展覽、表演節目同文化藝術活動。

發展進程
西九文化區嘅發展計劃，以世界知名建築規劃團隊Foster + Partners嘅概念圖則為基礎，並喺2013年1月由行政長官會同行政會議核准。俯瞰壯麗維多利亞港嘅西九文化區，將分階段發展，逐步展現公眾眼前，並喺未來十年初具規模。
第一期工程包括戲曲中心、M+、自由空間同M+展亭，呢啲場地喺2016開始逐步啟用。戲曲中心嘅建築工程，已經喺2013年9月開始動工，標誌住整個發展計劃踏入新里程。
第二期工程包括演藝劇場、中型劇院、當代藝術中心同駐區藝團中心，其餘位於文化區中央部分嘅設施，將會喺綜合地庫工程完成嘅時候興建。

M+展亭
M+展亭已經喺2016年9月9號開幕。喺M+博物館大樓落成之前，M+展亭會係M+舉辦展覽同活動嘅主要場地。而喺M+大樓啟用之後，展亭將成為藝術家、設計師同其他機構喺西九藝術公園內舉辦小型獨立展覽同活動嘅空間。

竹翠公園‎（前苗圃公園）
内文：竹翠公園‎
苗圃公園2015年啟用，作臨時公園用途。苗圃公園係一個人人共享嘅公共空間，公眾可以喺綠草如茵嘅環境下輕鬆寫意噉進行各種休閒活動，隨意喺公園散步，或踩住單車漫遊海濱長廊；更可以喺草地上同寵物玩，同家人好友野餐聚會，體驗幾年之後落成嘅西九公園。
除咗提供公共空間之外，苗圃公園亦將會係每個月第二個星期日舉行定期節目「自由約」，為觀眾帶來各式街頭表演、創意市集、現場音樂同特別策劃的節目，畀你率先體驗將來嘅西九文化區，同埋未來西九公園裏面自由空間嘅表演同活動。
苗圃公園係培植唔同樹木同植物嘅試驗場，係愛好樹木同植物嘅朋友嘅一個好去處。公園將會因應生長習性、樹木形態、樹葉嘅形狀、季節性嘅顏色變化，栽種以下四個類別的植物：
海濱：種植常見於海岸或濱臨水邊地帶嘅耐鹽植物。
林地：種植常見於香港郊外嘅香港原生植物，樹種隨住季節變化展現唔同色彩，樹葉同果實亦各具特色。
城市森林：種植耐陰植物，植物樹形優美、分枝茂盛，啲人可以喺樹冠下寬敞嘅空間裏面自由行走，進行各式活動。
果林：種植常見於香港同東南亞地區嘅果樹。呢啲果樹建議栽種喺幼樹苗圃，用嚟試驗同教育用途。
苗圃公園南面位置隨香港故宮文化博物館工程而喺2018年停用，北面位置喺2022年定名做「竹翠公園」，提供容納六千人嘅戶外表演場地。

戲曲中心
内文：戲曲中心
為戲曲而設嘅世界級表演場地。

M+
内文：M+
視覺文化博物館，重點展出20至21世紀嘅藝術、設計、建築同影像。

西九藝術公園
新嘅藝術公園將成為文化區嘅綠色心臟地帶，種植多種樹木同植物，兼有遼闊嘅草坪畀大眾輕鬆自在噉休憩同享樂。

自由空間
自由空間坐落喺西九藝術公園嘅中央位置。呢個場地將為跨界別節目提供一個靈活嘅表演空間。

演藝綜合劇場
演藝綜合劇場係一個上演香港同國際優秀舞蹈同戲劇製作嘅頂級表演藝術場地，預計2025年啟用。
襲步

襲步係指啲馬高速跑步嗰陣，以四腳逐次蹬地、之後騰空噉樣一個週期重複嚟飛馳嘅步伐。
西之表

西之表係日本鹿兒島縣一市，人口有2萬。
喺開放街圖（Open Street Map）嘅西之表地圖。
維基同享有多媒體嘅嘢：Nishinoomote,_Kagoshima
西九新動力

曾經有傳聞指出，梁美芬想撮合專業會議與西九新動力結成政黨，不過冇下文，去到第5屆香港立法會選舉後，專業會議同經濟動力等人組成經民聯，唔少西九新動力嘅成員亦都逐步跟住梁美芬加入經民聯，可算係落實咗當年嘅建議。

2012-2015年
2012-2015年期間，西九新動力成員喺區議會一共有22個位，而地區顧問就有9個位。
襯托

襯托（粵拼：can3 tok3），又叫映襯（粵拼：jing2 can3），係種修辭手法，即係指比較兩個事物，去突顯主要事物嘅某個特徵。襯托有正襯、反襯之分。
襯托可以令文章語意更深刻、加強語氣、更加鮮明噉表現主題。

同對比嘅分別
襯托同對比唔同，但係成日會撈亂。襯托嘅兩個事物有主次之分，以次要嘅突出主要嘅；而對比係將兩個事物放埋一齊比較，冇一方比較突出。

正襯
正襯係指利用次要事物某個同主要事物相同或相似嘅形象，由正面去襯托主要事物嘅某個特徵。

例子
朱門酒肉臭，路有凍死骨。（杜甫·自京赴奉先縣詠懷）

反襯
反襯係指利用次要事物某個同主要事物相反、相異嘅形象，由反面去襯托主要事物嘅某個特徵。

例子
敗草裏的鮮花（徐志摩《我所知道的康橋》）
粵化：「敗草裏面嘅鮮花」
用「敗草」嚟襯托「鮮花」，令人可以諗到響一大堆敗草入面有一朵鮮花，形成強烈對比。

旁襯
旁襯，係指將主體A刪走，用有關聯嘅B嚟從側面烘托A。旁襯因為比較難寫，又好易同反襯撈亂，所以比較少人用。

例子
縣中學生一群一伙，三三兩兩，邊走邊唱著，談著。笑著，走到與改霞相遇時，一下子靜下來，對她行「注目禮」。有些走了以後，還要回頭看一看。
響呢句入面，作者刪走咗主體A「改霞嘅美貌」，用旁體B「縣中學生見到改霞個陣嘅反應」，由側面烘托住改霞嘅美貌。
西

西（粵拼：sai1），或者叫西方，係指南同北中間嘅方向，同東相反。而正西係正南同正北正中間嘅方位，正西同正南或正北垂直，符號W，來自英文West。用真方位角表示，係270度，符號270°，用羅經方位角，係N90°W或者S90°W。
西相反方向係東。正西相反就係正東。
家下嘅地圖，西便通響左邊。

引伸
西方，可指方向，亦指英國、美國、法國、德國等西方世界國家。
西天，係佛教所講死之後去嘅地方。
「西」亦係麻雀一種牌嘅名。
袋鼬目

袋鼬目（學名：Dasyuromorphia）係澳洲有袋總目之下一個目，包含大部分肉食性有袋類哺乳動物，包括袋鼬。
袖

袖又叫衫袖，係大部份衫（除咗背心之外）遮住手臂嘅部份，可以簡單分成長袖同短袖兩種。
被偷走的那五年

《被偷走的那五年》（英文：The Stolen Years），係2013年臺灣電影，由黃真真執導，白百何、張孝全主演。
袖口鈕

袖口鈕係扣落裇衫袖口嘅裝飾，通常用金屬整。
袋鼠航線

袋鼠航線，係指來往歐洲同大洋洲間經停東半球嘅客運航線，佢哋通常都會喺東南亞停一停。呢啲航線嘅航班可以為航空公司帶來可觀嘅利潤，因為大洋洲國家特別係澳洲同紐西蘭兩國有大量歐洲裔人口，而歐洲同大洋洲兩地間又有極長嘅距離。
但係，由於同政府之間嘅協議，可以經營呢啲航線嘅航空公司為數唔多。「袋鼠航線」呢個名由澳洲航空首創，個名由來唔單止係因為袋鼠對澳洲嘅獨特性，更因為呢啲路線嘅航班絕大部分都會中途停一站，類似袋鼠跳躍嘅動作。
被

被（粵拼：pei⁵）係瞓覺嗰時用嚟保暖嘅紡織物。
一般用棉（棉胎）或者羽絨製成。
被動元件

被動元件，又叫無源器件，一般係指一類電子元件，啲消耗能量而冇能量產生嘅（熱力學被動）、抑或係提供唔到增益嘅（增益被動）。
相對應，有產生能量抑或有增益嘅就係主動元件或者有源器件。
對於被動元件，佢一定時間入邊對於電路總能量嘅貢獻可以按照下低條式得出：
其中：
T≥0
功率係，即同嘅內積。

基本元件
四大基本電子元件：
電阻
電容
電感（同埋佢嘅變體、組合，譬如線圈、電抗器、扼流圈、火牛等等）
憶阻
壓電元件（譬如石英晶體、壓電晶體、壓電片等等）
睇在定義唔同，有時仲會包括埋二極體。
蠕蟲

蠕蟲係一類長條狀、軟體、無肢體嘅無脊椎動物，並唔係正式生物學分類，分佈喺唔同種類嘅物種，譬如蚯蚓、百足。
蠟像館

蠟像館（Wax museum）係專門展示名人蠟像嘅博物館。比較出名嘅蠟像館包括沿自英國嘅杜莎夫人蠟像館，世界好多地方都有佢嘅分館。
蠟筆

蠟筆係筆一種，係由有色蠟條做，有分油彩同粉彩。佢通通用來畫畫用。
蠟

蠟係種有機化合物，成份有烷烴同脂，常溫下係固體，但熔點又唔高，唔溶水，易燒。
蠟燭

蠟燭，又叫洋燭，係用蠟或其他燃料製成，中有燭芯，點火之後可以繼續燒嘅用品。
蠟燭一般用嚟照明，但喺電力革命之後逐漸俾電燈取代，而家蠟燭多數係停電時用嘅。節日或其他特別日子同宗教場所等都會用到蠟燭。集會或集體悼念活動，都會用上蠟燭。中國嘅傳統婚禮會點紅燭，以示喜慶；喪禮就點白燭。

原料
蠟燭本來係用動物嘅油脂，通常係牛肥膏或蜂蜜蠟製成。現今通常已改用石油副產品石蠟來整。

史
蠟燭最早喺公元前30世紀嘅古埃及出現，古埃及人將蘆葦插喺融咗嘅牛肥膏製成蠟燭。直到中世紀，南歐同地中海沿岸嘅蠟燭仍然係由牛肥膏同羊肥膏製成。中國南唐時期，南唐烈祖李昪下令以出產喺江浙一帶嘅柏樹油取代動物油製成蠟燭[未記出處或冇根據]，令佢製作價格大跌，令蠟燭從此喺中國得以普及。
隨住19世紀歐洲發明提煉石油嘅方法，蠟燭逐漸改用石蠟。
維基同享有多媒體嘅嘢： Candle
蠕動

蠕動（粵拼：jyu4 dung6，英文：Peristalsis），係指肌肉對稱噉舒展、收縮，令到啲嘢跟住佢郁動嘅過程。
蠟染

蠟染（Batik）係種用蠟同染料將布染色嘅工藝，世界唔少地方都有，當中印尼爪哇嘅蠟染工藝畀聯合國教科文組織列入非物質文化遺產。
蠟梅

蠟梅（粵拼：laap6 mui2/4，廣州音：laap6 mui2；學名：Chimonanthus praecox）；喺日本嗰邊重可以嗌唐梅（tong4 mui2/4；日文：唐梅）；中國廣西桂林當地嗌大葉蠟梅（桂林當地嘅白話讀音：daai6 jip6 laa6 mui2）；佢係蠟梅科蠟梅屬嘅一種落葉灌木，喺朝鮮、美洲、日本、歐洲同中國大陸嘅湖南、福建、山東、江蘇、安徽、雲南、河南、湖北、浙江、四川、貴州、陝西、及江西等地嘅海拔300——700米高嘅山地區先至見到佢。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
蠟梅嘅花蕾、花同埋核都可以入藥。佢嘅主要功效有：
花蕾：可以醫焫傷
花：清熱解暑
核：解暑生津
根莖：鎮咳、防止哮喘。
蠟像

蠟像（Wax sculpture）係用蠟整嘅雕像。皆因蠟嘅可塑性好高，所以雕像嘅仿真度可以做到好高。
賈汪區

賈汪區係中國江蘇徐州一個市轄區，總面積690平方公里，人口52.07萬。區長張克。
賈法尼電池

賈法尼電池，又叫伏打電池，係種電化電池，透過氧化還原反應將化學能轉做電能。電池個名係紀念賈法尼同伏打。
賈炳達道

賈炳達道（英文：Carpenter Road），係香港九龍九龍城嘅一條馬路，由聯合道開始，去到石鼓壟道。「賈炳達」譯自英文Carpenter，即係鬥木佬。
賈曼

賈曼（粵拼：gaa5 maan3；簡化字：贾曼；1975年—2016年10月12號）係中國大陸嘅新聞記者同編輯，山東濟南人。2001年加入中國共產黨，2016年9月30號因為向山東廣播電視台出咗3萬蚊（人民幣）做慈善，助學畀貴州黔西南嘅貧困山區學生讀書而出名。
2016年10月12號10:11（UTC+8），佢因患胰腺癌喺濟南死咗，終年41歲。而佢嘅殯葬儀式喺第二日喺粟山殯儀館舉行。而佢捐助畀貴州黔西南嘅貧困山區學生讀書啲助學金喺同年10月14號晏晝送到威舍鎮阿依村啲細路嘅手頭。
賈梅士

賈梅士（Luís Vaz de Camões，lu'iʃ vaʃ dɨ ka'mõĩʃ，1524年—1580年6月10號）係葡萄牙詩人，公認係葡萄牙最偉大嘅詩人。佢作品嘅功力媲美荷馬、維吉爾、但丁、莎士比亞，寫嘅咁多詩同劇裏面，以史詩式嘅《葡國魂》（Os Lusíadas）最出名。

同澳門有緣
賈梅士喺1556年喺澳門做官嗰陣，喺白鴿巢公園嘅山窿裏面寫好《葡國魂》嘅一部份。1977年，葡國政府為咗凝聚世界各地嘅葡僑，將賈梅士嘅忌日（6月10號）定為「葡國日、賈梅士日暨葡僑日」，每年呢日，澳門嘅葡萄牙人社群會到山窿獻花同朗誦《葡國魂》，澳門回歸之後仍保留呢個日子。
1982年澳門大西洋銀行出嘅 50 蚊澳門紙嘅公仔頭就係佢個樣，澳門人叫佢「單眼佬」。
賈樟柯

賈樟柯（1970年5月24號—）係中國獨立電影導演、編劇，喺山西汾陽出世。

個人生活
1999年，賈樟柯同朱炯結婚。同年，賈拍電影《站台》，噉識趙濤。2009年，賈同朱離咗婚。2011年，賈同趙喺意大利威尼斯結婚。
賈法尼

賈法尼（意大利文：Luigi Galvani，1737年9月9號—1798年12月4號）係意大利物理學家，發現生物嘅神經組織同肌肉都會產生電力。
趙珺

趙珺，香港親中派政治人物兼商界人士，支持「愛國者治港」主張同埋北京未經諮詢或香港人同意之下實施嘅所謂完善選舉制度。

選舉經歷
喺2021年9月，佢當選成為香港特别行政區選舉委員會商界（第三）委員。
趙眜

趙眜（—前112年）係南越國第二代君主，號文王或者文帝。《史記》寫佢做趙胡。趙眜係趙佗嘅孫，因為趙佗太長命，佢個仔死早過佢，所以就由佢個孫繼位。趙眜在位十六年，一直身子唔好。
趙禥

趙禥（1240年5月2號—1274年8月12號），原名趙孟啟，係南宋第六個皇帝，1264年到1274年在位，跟廟號叫宋度宗。

生平
1264年，宋理宗過身，由趙禥繼位，就係宋度宗。
趙禥在位期間，寵信奸臣賈似道，佢自己十分昏庸無能，令到南宋再進一步走向滅亡之路。
1273年二月，襄陽失守。
1274年8月，宋度宗過身，由全皇后個仔趙㬎繼位，就係宋恭帝。
趙盾

趙盾（前655年—前601年），諡號「宣」，又叫做趙宣子、趙孟、宣孟，嬴姓趙氏（秦朝之前，古人既姓氏係分開既，佢本姓嬴，因為祖先俾周穆王封咗去趙城，所以用封地趙城做氏），佢老豆係趙衰，佢係趙同、趙括、趙嬰齊既哥哥。趙盾係春秋時代晉國既卿大夫、權臣，執掌軍政大權。

生平
公元前656年（周惠王21年），因為「驪姬之亂」（晉獻公既妃子驪姬害死咗太子申生，迫走重耳、夷吾，然後立咗佢個仔奚齊做儲君），重耳逃亡去北狄既翟國，負責侍奉公子重耳既趙衰跟住去，逃亡北狄既19年間，佢娶咗北狄既女仔叔隗做老婆，生咗趙盾。
公元前621年（周襄王31年）8月，晉襄公死咗，當時趙盾執掌晉國既軍政大權，佢依照晉襄公既遺命立咗晉襄公既仔夷皋做國君。因為夷皋太年幼，所以當時既其他晉國官員都希望立年紀比較大既做國君。其實趙盾原本係想立住喺秦國既公子雍（晉文公同杜祁既仔），但係狐射姑（晉文公既表弟）傾向支持公子樂（晉文公同辰嬴既仔）。趙盾認為公子樂既阿媽地位卑賤，又侍奉過兩個國君，係一個淫婦，所以立公子樂做國君會唔夠威望，又無大國既庇護，毫無出息，係「母淫子辟」；相反，公子雍就「母義子愛」，公子雍既阿媽杜祁，為人謙讓，公子雍又喺秦國做過官（亞卿；周制既卿分三級，上卿、中卿、下卿；中卿又叫亞卿），而秦國強大，離我哋又近，需要既時候可以成為佢既外援，容易樹立崇高既威信，立佢做將會比較適合。晉襄公既夫人穆嬴每日都抱住太子喺朝廷上哭訴話太子無做錯任何事，唔應該無得繼位；去趙盾屋企向叩頭，又以「先君之命」做理由，軟硬兼施，趙盾同一眾大夫都怕咗穆嬴，所以放棄咗立公子雍，改立太子夷皋做國君（晉靈公）。
晉襄公死咗之後，因為晉靈公太細，所以軍政大權都落咗喺輔臣趙盾嗰度，開啟咗晉國卿大夫專權既先河。趙盾喺公元前621年（周匡王元年）8月，代表年幼既晉靈公，同齊昭公、宋成公、魯文公、衞成公、陳共公、鄭穆公、許僖公、曹共公會盟，開咗臣子參加諸侯會盟既先河，亦係春秋時代臣子坐大，諸侯地位下降既開始。
公元前619年（周襄王33年；魯文公8年）10月，趙盾同魯文公喺衡雍訂立盟約。
公元前615年（周公頃王4年），秦康公攻打晉國，趙盾率晉軍同秦軍喺河曲打仗。晉國大夫臾駢認為秦軍既糧食唔夠，唔能夠打持久戰，建議堅守待戰。秦國大夫士會睇穿臾駢既計謀，亦知道趙穿（趙盾既堂弟；晉襄公既女婿），既狂妄又唔識軍事，而且對臾駢唔服氣，所以叫秦兵襲擊晉國既軍營，引誘趙穿出擊。趙穿中咗計，孤軍出擊；趙盾因為驚趙穿俾秦國俘虜咗，全力出戰，接應趙穿；之後秦軍退咗兵。
公元前613年（周公頃王六年），趙盾同宋、陳、衞、鄭、許、曹六國既國君喺宋國既新城結盟。
公元前608年，楚國、鄭國攻打陳國、宋國，趙盾率領軍隊救援，佢同宋國、陳國、衛國、曹國等諸侯國既軍隊喺棐林會師，一齊進攻鄭國。
晉靈公荒淫無道，趙盾好幾次直言進諫。到咗公元前607年，晉靈公終於頂唔順，想殺咗趙盾，於是派咗鉏麑去行刺趙盾。因為趙盾出咗名係忠於國君，對晉國好重要，鉏麑唔忍心落手，自殺死咗。同年九月，晉靈公請趙盾飲酒，安排咗殺手埋伏喺殿堂，準備殺死趙盾。提彌明發現咗，急步走上殿堂，然後話：「臣下侍奉國君飲酒，超過三杯，就唔合禮㗎喇！」跟手扶咗趙盾落殿堂。晉靈公放狗追佢哋，提彌明上前同隻狗搏鬥，將隻狗殺死。趙盾話：「唔用人而用狗，雖然兇猛，又有乜嘢用呢！？」趙盾一邊搏鬥，一邊退出去，不過提彌明俾伏兵殺死咗；趙盾就逃出咗晉國既都城。趙盾逃亡緊既時候，喺9月26號，趙穿喺桃園殺死咗晉靈公。當時趙盾仲未走出晉國既國境，佢聽到晉靈公既死訊，就即刻折返。晉國既太史董狐喺史書上記錄話：「趙盾弒其君夷皋」，意思係「趙盾殺死咗佢既老細」，同時喺朝廷公布咗呢個睇法。趙盾解釋話：「老細唔係我殺既」。董狐回應話：「子為正卿，入諫不聽。出亡不遠，君弒，反不討賊，則志同。志同則書重，非子而誰？故書之曰『晉趙盾弒其君夷皋』」，意思係「你身為正卿，逃亡既時候又無離開國境，返嚟又無討伐逆賊，殺死國君既人，除咗你，仲可以係邊個？」趙盾話：「烏呼，我之懷矣，自詒伊戚，其我之謂矣」，意思係「唉！《詩經》話既『因為我既留戀，俾自己帶嚟咁大既憂傷』，講既大概就係我喇。」孔子話：「董狐，古之良史也，書法不隱。趙宣子，古之良大夫也，為法受惡。惜也，越竟免。」，意思係「董狐係古代既好史官，跟據事實，直言書寫，毫無隱諱。趙盾係古代既好大夫，因為史官既原則而蒙受殺死老細既罪行。實在可惜啊！如果佢逃亡既時候，走出國境，就唔會有咁既污名啦！」
公元前601年，趙盾病逝。
趙磊

趙磊，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
趙禎

趙禎（1010年5月12號—1063年4月30號），本名趙受益，係北宋第四個皇帝，1022年到1063年在位，跟廟號叫宋仁宗。
佢在位期間，北宋王朝實現咗一個太平盛世，死後謚號叫做體天法道極功全德神文聖武睿哲明孝皇帝，葬喺永昭陵。
趙璧渝

趙璧渝（粵拼：ziu6 bik1 jyu4，英文：Osanna Chiu，1989年7月4號—），原名趙璧瑜（英文：Michelle Chiu），係香港無綫電視基本藝人合約女藝員，參加第26期無綫電視藝員訓練班入行，而家主力向戲劇節目方面發展。

簡歷
趙璧渝喺香港出世，12歲阿爸離開咗，自此屋企人得返做精神科護士嘅阿媽同埋家姐細妹，讀書嗰陣需要做兼職幫補家計。
2011年佢喺香港理工大學香港專上學院應用社會科學副學士畢業後，以自由工作者身份參與舞台劇演出，亦有更多模特兒經驗。2012年佢成功考入無綫電視有限公司第26期藝員訓練班，2013年畢業後成為全職藝員。
正式成為無綫電視藝員之後，參演過好多劇集，比較引起觀眾留意嘅角色包括《白色強人》嘅急症室女醫生Jackie、《法證先鋒IV》嘅單元角色程淘同埋《逆天奇案》嘅女警姜欣欣（妹頭）。
趙祥誠

趙祥誠（英文：Ben Chiu，1997年4月19號—），人稱「折骨Ben」，係香港男舞蹈員，擅長折骨舞同街舞，2019年參加過中國大陸嘅街舞比賽電視節目。2020年，佢參加《全民造星III》，攞到冠軍，妹妹趙頌宜係《聲夢傳奇2》23位學員之一。
趙福芬

趙福芬，台灣激進親中派中華統一促進黨（統促黨）政治人物，曾經代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。
越南炸春卷

越南炸春卷（越南文：Chả giò）係越南嘢食，用米紙包住豬肉、粉絲同菜，炸到金黃色。
越南糭

越南糭（越南文：Bánh chưng），係越南特色嘅糭，用竹葉包住糯米、綠豆、豬肉等等配料，紮成四方形再蒸熟。
越南煎餅

越南煎餅（越南文：bánh xèo /ɓaɲ˧˥ sɛw˧˩/）係喺越南流行嘅煎餅。Bánh本字係「餅」，xèo係煎餅嗰時發出嘅滋滋聲，主要成份係粘米粉、水、薑黃粉，南越一帶流行加入椰漿，常見餡料有芽菜、豬肉、蝦、生菜，常配以薄荷、紫蘇或者香葉一齊食，醮水蘸汁一齊食。喺外國，呢種煎餅有時會叫做斑戟，但係越南煎餅嘅餅皮冇雞蛋，其黃色源自薑黃粉。
越南社會民主黨

越南社會民主黨（Đảng Dân chủ Xã hội Việt Nam）係一個喺越南共和國（南越）嘅政黨，主張社會民主主義，喺1946-1975年期間運作，由越南新興宗教和好教嘅創始人黃富楚創立。
越南社會民主黨喺第1屆南越國會選舉嘅時，係相對於吳廷琰政府嘅反對黨，當時攞到3個議席，相對於但喺1975年南越滅亡之後。好多成員都被捕，活動轉移到海外發展，但之後就冇再得到乜嘢迴響。
越南米紙卷

越南米紙卷（越南文：Gỏi cuốn），又叫越南春卷，係越南嘢食，用半透明嘅米紙包住豬肉、蝦同菜。
越南船民

越南船民（越南文：Thuyền nhân Việt Nam／船人越南?）係指喺越南勞動黨（依家越南共產黨）嘅政權統一越南之後，出於對共產政權恐懼而搭船離開越南逃難嘅難民。難民曾經大量湧入香港，一度做成香港越南難民問題。
早期嘅船民主要係南越人，大部分係越南華裔，到1980年代嚟自北越嘅「經濟難民」亦開始湧現。
好多時船民就算成功離開越南海岸，喺茫茫大海入面仍然需要面對惡劣天氣、疾病、饑餓同海盜嘅威脅。聯合國難民署曾經估計大約有20至40萬名逃離越南嘅難民死喺海度。另外，喺1970同80年代試圖逃離越南但係畀越南政府捉到嘅人可以被當成叛國者送入監獄。
而喺1970至1990年代，馬來西亞政府亦曾經收容好多越南難民，呢啲越南難民曾經喺90年代，喺吉隆坡新街場嘅難民營曾經爆發幾次騷動事件。
越南社會黨

越南社會黨（越南文：Đảng Xã hội Việt Nam／黨社會越南?），係一個越南政黨，1946年成立，1988年解散。宗旨係團結“愛國知識分子”。社會黨同越南民主黨一同參與越南政治。
自1956年起至解散，黨總書記都係由阮闡擔任。
1988年，蘇東政治多元化與多黨制潮流波及越南，為防止事態進一步發展，越南共產黨授意該黨宣布“完成歷史使命”並解散。
越南粉卷

越南粉卷（越南文：Bánh cuốn）係越南嘢食，用粉皮包住豬肉同菜蒸熟，有啲似粵菜點心嘅雞絲粉卷。
西崙足球代表隊

西崙足球代表隊係西崙公國嘅足球代表隊，佢唔係FIFA同UEFA嘅成員。同奧蘭群島足球代表隊同奧爾德尼島足球代表隊踢過。
西嶋有矢

西嶋有矢（1995年2月21號—）係日本足球員，司職後衞，效力鳥取飛翔。
西崙公國旗

西崙公國旗係有一條白線由右上方到左下方，紅色同黑色嘅三角形，紅色部三角形大過黑色三角形小小。喺1967年9月2號整。
西嶼

西嶼，又叫漁翁島，係澎湖列島第二大島，面積 18.2028 km2。全島都屬於中華民國澎湖縣西嶼鄉嘅範圍。
西嶋弘之

西嶋弘之（1982年4月7號—）係日本足球員，司職後衞，效力北九州向日葵。
西川優大

西川優大（1986年4月19號—）係日本足球員，司職前鋒，效力過FC岐阜，富山勝利，及栃木SC。
西川吉英

西川吉英（1978年4月10號—）係日本足球員，司職中場，效力過大分三神，湘南比馬，佐川印刷，及栃木SC。
西嶼鄉

西嶼鄉係中華民國澎湖縣一個鄉，同白沙鄉有澎湖跨海大橋連接。
重要觀光點有：五孔頂砲臺、西嶼東臺、西嶼西臺、塔公塔婆、西嶼義祠、西嶼燈塔、二崁陳家大厝、餌砲、溫王廟、吼門、小門鯨魚洞、西嶼落霞、大菓葉海岸、內垵觀音山、屹仔尾西流等。

地理
西嶼鄉轄有漁翁島同埋小門嶼二島，處於澎湖本島西方，離馬公最近處僅約四海浬。本鄉屬澎湖海域，係由澎湖本島、白沙島、漁翁島三方環抱而成南北各有出口，北方出口由左方白沙島通樑前嘅白沙礁同右方漁翁島橫礁東嘅流連礁，緊封海面，中有一條水道叫「吼門水道」，南方出口由右方漁翁島之內垵東頭同左方風櫃尾外嘅虎井、桶盤嶼、四角嶼、雞籠嶼層層屏障，形成一天然良好避風港。

人口
歷史人口年份人口±%1981	11,413—    1986	10,763−5.7%1991	9,634−10.5%1996	8,742−9.3%2001	8,593−1.7%2006	8,163−5.0%2011	8,354+2.3%2016	8,403+0.6%來源：〈內政部統計月報-各鄉鎮市區人口數〉。內政部。原著喺2014-10-26歸檔。
西川周作

西川周作（1986年6月18號—）係日本足球員，司職守門員，日本足球代表隊成員。

日本足球代表隊
佢代表日本參加過2014年FIFA世界盃。
西崎公園

西崎公園（英文：Psyche Park）係香港商業電台第二台叱咤903嘅一個廣播節目，由游思行（Jessie）主持，前身係另一節目《娃娃農場》。節目由2005年播到2009年4月19號，時間係逢禮拜六、日朝早6點到9點。
西岸地區

西岸地區阿拉伯文：الضفة الغربية‎希伯來文：הגדה המערבית‎西岸地區喺巴勒斯坦國嘅宣稱國土之内嘅位置常用語言阿拉伯文、希伯來文宗教回教、猶太教、基督教面積• 總計5,655 km2（2,183 sq mi）人口• 2021估計2,949,246• 密度522/km2（1,352.0/sq mi）貨幣新謝克爾、約旦第納爾時區UTC+2 （巴勒斯坦時區）• 夏令時（DST）UTC+3 （巴勒斯坦夏令時區）電話區號+970ISO 3166代碼PS∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
西岸地區 (阿拉伯文：الضفة الغربية‎，羅馬拼音：aḍ-Ḍiffah al-Ġarbiyyah、希伯來文：הַגָּדָה הַמַּעֲרָבִית‎，羅馬拼音：HaGadáh HaMaʽarávit)，又叫約旦河西岸，係西亞黎凡特嘅一個地區。西岸地區嘅東面係約旦河，東南係死海，而北、西、同南面就都係以色列國土。

歷史
喺第一次中東戰爭之後，綠線（英文：Green Line (Israel)）係停火邊界。以色列同周邊國家瓜分咗巴勒斯坦地區嘅土地，而西岸地區就係約旦控制嘅部分。到六日戰爭之後，西岸地區完全由以色列控制。
到1993年，以色列同巴勒斯坦解放組織簽咗《奧斯陸協議》。根據協議，雙方同意將約旦河西岸分做A區、B區、同C區。A區完全由巴勒斯坦自治政府管理，B區由以巴一齊管治，而C區就完全由以色列控制。巴勒斯坦人嘅主要聚居地都係屬於A區同B區，而以色列起咗嘅聚居地就喺C區。但係因爲C區嘅地方多數都包圍咗A同B區嘅範圍，所以呢個情況造成好多飛地。去唔同嘅巴勒斯坦城市嘅人，基本上都要經過重重嘅以色列關卡。

爭議
呢笪地區係以巴衝突嘅領土糾紛嘅主要爭議之一，因爲兩邊都對呢個地區有強烈嘅歸屬感。巴勒斯坦人視西岸地區做巴勒斯坦國嘅中心，而部分以色列人，特別係右派嘅猶太人，認爲呢個地區係“以色列地（英文：Land of Israel）”不可分割嘅一部分。除此之外，以色列亦喺C區起咗聚居地，違反咗國際法。以色列對西岸地區嘅控制，已經俾國際法庭判定係非法軍事佔領。

統計
西岸地區總面積有5,879平方公里，其中死海水域面積220平方公里，陸地面積5,659平方公里。喺2016年7月，西岸地區估計有2,697,687人，另外有大約67萬位以色列籍居民。
西島隆弘

西島隆弘（1986年9月30號—），係日本嘅一個男歌手同埋演員。
西島中學

西島中學（英文：West Island School）係香港薄扶林一間英基國際中學，喺域多利道250號，屬英基學校協會旗下學校，1991年創校。
呢篇西島中學係關於香港教育（包括學校）有關嘅楔位文章。你可以透過編輯或修訂增加佢嘅內容。
西島秀俊

西島秀俊，係日本嘅一個男藝人同埋演員。曾經主演漫畫改編日劇《昨日的美食》，亦係2022年春季日劇《幪面超人BLACK SUN》男主角（新版南光太郎） 。
西岡謙太

西岡謙太（1987年4月15號—）係日本足球員，司職中場，效力鹿兒島聯。
西峽

西峽係中國河南南陽一個縣，總面積3454平方公里，人口43萬。
西崙元

西崙元（Sealand Dollar）係西崙公國嘅貨幣，同美金一值等值嘅。1972年以來，西崙鑄造咗好多不同面值銀仔。但係西崙冇經濟兼人口極少，所以呢尐錢幣根本冇可能買到嘢。不過，呢尐硬幣全部都係用貴金屬鑄造嘅。
西崙公國

西崙公國（英文：Principality of Sealand，意思係海地公國）係一個由私人宣稱建立咗嘅而冇俾國際承認嘅蚊型國家，佢哋聲稱怒濤塔（Roughs Tower）係佢哋嘅領土。怒濤塔位於英吉利海峽嘅廢棄人造建築，離英國大概10公里。自從建立咗呢個「國家」之後元首帕迪·貝茨都係同佢屋企人合作佔據。西蘭公國嘅常住人口唔過五人，領土面積大約只有550平方米。

建造怒濤塔
第二次世界大戰嗰時，怒濤塔係「默恩塞爾海洋堡壘」計劃嘅一部分，皇家海軍嘅英格蘭開工起怒濤堡壘。怒濤塔嘅底部係一隻船。起完後，隻船俾人拖到怒濤沙洲鑿沉，令佢陷入沙洲嘅預定位置。因此，而家嘅怒濤塔，其實只係隻船上半部分。
二戰期間，怒濤塔上面有成150到300人。不過當戰爭結束後，全部人都撤退晒，得番怒濤塔。

派迪·貝茨佔領怒濤塔
喺1967年9月2號，前英國陸軍帕迪卑斯佔領咗呢個冇人堡壘，重根據國際法，聲稱對怒濤塔行使主權。佢重話怒濤塔周圍半徑12海里嘅水域都係佢嘅領海。

抵抗英國
喺1968年，一隻英國海軍嘅巡邏船隻入咗西崙公國，帕迪同個仔米高卑斯向海軍警告，重向巡邏船隻掟土製炸彈，結果要去英國法庭受審。當時隻船上面尐人有兩種講法，第一係想驅逐貝茨班人，第二話係想整番好個浮標。最後，法庭宣布因為事件發生地處喺英國領海之外，唔關佢事。

起始
嘅1978年，帕迪·貝茨任命亞歷山大·G·阿亨巴赫教授為西崙公國「首相」，教授趁貝茨唔喺西崙嗰時，同其他幾位德國、荷蘭嘅西崙公民一齊發起「武裝政變」，重捉咗帕迪個仔米高。